**Felelős üzleti magatartás (FTV1206L, FGZ1206L)**

**2024/2025. tanév, II. szemeszter**

**A tantárgy elsajátításának célja:**

A tantárgy elsődleges célja, hogy a hallgatók a felelős üzleti magatartás és a vállalati felelősségvállalás alapvető elméleti és gyakorlati, hazai és nemzetközi területeit. A hallgatók a kurzus teljesítésével megismerik a felelős üzleti magatartás és a vállalati felelősségvállalás kérdésköreit. Képessé válnak arra, hogy az etikai ismereteiket az üzleti életben adaptívan tudják alkalmazni. Felelősséget vállalnak a munka és a magatartás etikai normáinak betartásáért business környezetben. A hallgatók a megszerzett szakmai kompetenciáik mentén ismeretben, képességben és attitűdben is alkalmassá válnak a morális érzékenység, határozottság és céltudatosság, etikus magatartás, logikus gondolkodás, társadalmi felelősségtudat hatékony alkalmazására.

**Tantárgyi tematika és félévi követelményrendszer:**

A felelős üzleti magatartás és a vállalati felelősségvállalás alapkérdései.

Globalizáció, egyenlőtlenségek, diszkrimináció, fenntartható fejlődés.

Verseny, piac, alkalmazotti és vállalkozói szféra. A szervezeti integritás kérdései.

Erkölcsös menedzsment, etikus vállalati stratégia, hatékony szervezeti kultúra.

CSR: a vállalatok társadalmi felelősségvállalása. Gazdaságpszichológiai kérdéskörök.

Esettanulmányok: az üzleti magatartás és a vállalati felelősségvállalás hazai és nemzetközi gyakorlatai I.

**2.konzultáció:**

Tantárgyi esszé megírása

A Decathlon Nyíregyháza vállalati stratégiájának bemutatása (vezetői ismertető).

CSR és CSI stratégiák elméleti és gyakorlat megközelítése.

A gazdaságetika emberképe: „homo oeconomicus”. A fenntartható vállalatok kihívásai.

Esettanulmányok: az üzleti magatartás és a vállalati felelősségvállalás hazai és nemzetközi gyakorlatai II.

Esettanulmányok: az üzleti magatartás és a vállalati felelősségvállalás hazai és nemzetközi gyakorlatai III.

**A szemináriumon történő részvétel:**

A gyakorlati foglalkozásokon a részvétel kötelező. A félévi hiányzás megengedhető mértéke teljes idejű képzésben a tantárgy heti kontaktóraszámának háromszorosa. Ennek túllépése esetén a félév nem értékelhető (TVSz 8.§ 1.)

**Félévi követelmény:** gyakorlati jegy

**Az értékelés módja, ütemezése, az érdemjegy kialakítása:**

Tantárgyi esszé megírása (második konzultáció elején), majd ZH megírása a szorgalmi időszak végén. Bármelyik részelem 50% alatti teljesítménye/hiánya elégtelen gyakorlati jegyet eredményez, melynek esetén a szorgalmi időszakban, valamint a vizsgaidőszakban is bőséges javítási lehetőséget biztosítok a hallgatók számára.

**Szakirodalom:**

**Kötelező irodalom:**

Szegedi Krisztina: Üzleti etika. Perfekt Gazdasági Tanácsadó, Oktató és Kiadó Zrt, Budapest, 2006.

Elektronikusan: <https://kupdf.net/download/zleti-etika-knyvdoc_59b3e33ddc0d60820f568edc_pdf>

Ebből a következő oldalsávok tartalma szükséges: 11-35.o. ; 40-97.o. ; 109-112.o.

**Kötelező elektronikus segédanyagok:**

<https://unipub.lib.uni-corvinus.hu/2318/1/Gazdasagi_etika.pdf> (ebből az alábbi fejezetek tartalmi részei szükségesek csupán: 1.; 2.; 3.; 6.; és a 8. fejezetek)

**Ajánlott irodalmak:**

Csurgó Ottóné – Hajdú Péter (szerk.): Üzleti etika. Saldo Rt., Budapest. 1998.   
Török Attila: Üzleti etika. Századvég, Budapest. 2002.

Kotler, Lee: Vállalatok társadalmi felelősségvállalása. HVG Zrt. Budapest, 2017.

Körei László: Álságos vagy válságos a globális kapitalizmus? Társadalomtudományi gondolatok a harmadik évezred elején. In: Karlovitz szerk.; International Research Institute s.r.o. Komarno, Slovakia. 2013. 14-25.

Körei László: Munkahelyi és szervezeti mentálhigiéné. Teoretikus és praktikus megközelítések. Kossuth Kiadó, Budapest, 2023.

Max Weber: A protestáns etika és a kapitalizmus szelleme. Osiris, Budapest, 2000.

Pulay Gyula: Integritásközpontú vezetés. Miskolci Egyetemi Kiadó, Miskolc, 2019.

Witzel, Morgen: Az etikus vezető. Miért jelenthet versenyelőnyt, ha helyesen cselekszünk? Pallas Athéné Könyvkiadó, Budapest, 2019.

**Nyíregyháza, 2025. február 3. Körei László**

**egyetemi oktató, szakmai vezető**